Anno Domini 1496 deuastauerunt Ruteni magnam partem Finlandie et tunc, in bello aduersus Rutenos interfectus fuit cum c houalibus capitaneus domini Stenonis Sture Kanutus Kar[l]sson et sepultus tandem in Nodendaal, et illo anno emisit de ecclesia Vpsalensi reuerendissimus pater dominus Jacobus archiepiscopus vexillum sancti Erici aduersus illos Rutenos crudeles tunc. Eodem anno congregauit magnificus dominus Steno in regno isto Swecie magnum numerum populi, tam nobilium quam rusticorum, mittendo aduersus illos crudeles Rutenos et pro aggressu. Circa festum Bartholomei obsiderunt nostri vnum fortissimum castrum dictum Narwen et in 6 horis captiuos receperunt omnes exeuntes in illo castro et spoliis acceptis inde cum gaudio recesserunt multosque nobiles ad regnum nostrum de illis Rutenis adduxerunt.